CELEX: 62019TN0631
Language: et
Date: 2019-09-21 00:00:00
Title: kohtuasi T-631/19: 21. septembril 2019 esitatud hagi – BNetzA versus ACER

11.11.2019   
            
            
               ET
            
            
               Euroopa Liidu Teataja
            
            
               C 383/69
            
         
      21. septembril 2019 esitatud hagi – BNetzA versus ACER
      (kohtuasi T-631/19)
      (2019/C 383/78)
      Kohtumenetluse keel: saksa
      
         Pooled
      
      
         Hageja: Bundesnetzagentur für Elektrizität, Gas, Telekommunikation, Post und Eisenbahnen (BNetzA) (esindajad: advokaadid H. Haller, T. Heitling, L. Reiser, N. Gremminger ja V. Vacha)
      
         Kostja: Energeetikasektorit Reguleerivate Asutuste Koostööamet (ACER)
      
         Nõuded
      
      Hageja palub:
      
                  —
               
               
                  tühistada kostja 21. veebruari 2019. aasta otsuse nr 2/2019 järgnevalt äratoodud sätted ning selle kohta tehtud kostja apellatsioonikoja 11. juuli 2019. aasta otsus nr A-003-2019:
                  
                              (i)
                           
                           
                              I lisa artikli 5 lõiked 5-9;
                           
                        
                              (ii)
                           
                           
                              
                                          I
                                       
                                       
                                          lisa artikli 10 lõike 4 teine lauseosa ja lõige 5;
                                       
                                    
                                          II
                                       
                                       
                                          lisa artikli 17 lõike 3 punkti d alapunkt vii;
                                       
                                    
                        
                              (iii)
                           
                           
                              
                                          I
                                       
                                       
                                          lisa artikli 16 lõike 2 teine lause ja lõike 3 punkti d alapunkt vii;
                                       
                                    
                                          II
                                       
                                       
                                          lisa artikli 5 lõiked 5-9;
                                       
                                    
                        
                              (iv)
                           
                           
                              kõik I ja II lisa sätted, mis puudutavad sõnaselgelt punktis i-v nimetatud sätteid;
                           
                        
            
                  —
               
               
                  teise võimalusena tühistada kostja 21. veebruari 2019. aasta otsus nr 2/2019 tervikuna ning selle kohta tehtud kostja apellatsioonikoja 11. juuli 2019. aasta otsus nr A-003-2019;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagis tuginetakse järgmistele väidetele:
      
                  1.
               
               
                  Esimene väide, et vaidlustatud otsus on formaalselt õigusvastane
                  ACERi otsus on formaalselt õigusvastane, sest ACER ületas vaidlustatud otsust vastu võttes enda pädevuse piire.
               
            
                  2.
               
               
                  Teine väide, et rikutud on Euroopa Parlamendi ja nõukogu määrust (EL) 2019/943 (1)
                  
                  
                              —
                           
                           
                              ACERil ei olnud õigust kindlaks määrata mehhanismi, mille läbi välistatakse eelvaliku kaudu võimsusarvutusest sisemised võrguelemendid.
                           
                        
                              —
                           
                           
                              ACERi otsuses (i) määrati kindlaks kriitilised võrguelemendid, (ii) nähti ette PTDF-väärtuse erinev kohaldamine sisemistele võrguelementidele ja piirkonnaülestele võrguelementidele ja (iii) viidi sisse tõhususe kriteerium sisemistele võrguelementidele. See on vastuolus määruse (EL) 2019/943 artikli 16 lõigetega 4 ja 8.
                           
                        
                              —
                           
                           
                              ACER otsustas vaidlustatud otsuses, et pakkumispiirkondade struktuuri hakatakse üle vaatama teatava kindlaksmääratud meetodi järgi ja kindlaksmääratud tähtaegadel. See on vastuolus määrusega (EL) 2019/943.
                           
                        
                              —
                           
                           
                              Põhivõrguettevõtjad on de facto sunnitud hoidma enda sisemistes võrguelementides 100 %-list ja veelgi enamat minimaalset kauplemisvõimsust piiriüleseks kauplemiseks. See on vastuolus määrusega (EL) 2019/943.
                           
                        
                              —
                           
                           
                              ACER soovib pikaajalises perspektiivis välistada võimsusarvutusest sisemised ühendused, mille PTDF-väärtus on väiksem kui 10 %. See on vastuolus määrusega (EL) 2019/943.
                           
                        
                              —
                           
                           
                              Tõhususe kriteeriumi kehtestamisega minnakse mööda määruse (EL) 2019/943 üleminekusättest artikli 15 lõikes 2.
                           
                        
                              —
                           
                           
                              ACERi otsus on vastuolus määruse (EL) 2019/943 artikli 14 lõikega 5, sest tähelepanuta jäävad uued investeeringud võrgutaristusse.
                           
                        
                              —
                           
                           
                              ACER nõuab ulatuslike kergendavate meetmete võtmist. See on vastuolus määruse (EL) 2019/943 nõuetega.
                           
                        
                              —
                           
                           
                              ACER läheb mööda määruses (EL) 2019/943 uute pakkumispiirkondade struktuuri kohta ette nähtud nõuetest.
                           
                        
                              —
                           
                           
                              ACERi otsus looks uue pädevuse pakkumispiirkondade struktuuri korraldamiseks ja on seega vastuolus määruse (EL) 2019/943 artikli 14 lõigetega 3 ja 6-8 ning artikli 15 lõigetega 5 ja 7.
                           
                        
            
                  3.
               
               
                  Kolmas väide, et rikutud on komisjoni määrust (EL) 2015/1222 (2)
                  
                  
                              —
                           
                           
                              ACERi kehtestatud tõhususe kriteerium kohustab liikmesriike de facto muutma enda pakkumispiirkondade struktuuri. See on vastuolus määruse (EL) 2015/1222 nõuetega.
                           
                        
                              —
                           
                           
                              ACER nõuab ulatuslike kergendavate meetmete võtmist. See on vastuolus määruse (EL) 2015/1222 nõuetega.
                           
                        
            
                  4.
               
               
                  Neljas väide, et rikutud on proportsionaalsuse kriteeriumi
                  ACERi otsus ei ole proportsionaalne, sest see ei ole sobiv määruse (EL) 2015/1222 eesmärkide täitmiseks.
               
            
                  5.
               
               
                  Viies väide, et rikutud on diskrimineerimise keeldu
                  Kriitiliste võrguelementide ja varakult kohalduvate kergendavate meetmete kehtestamine ringvoo kõrvaldamiseks tähendaks kaudset diskrimineerimist kodakondsuse alusel.
               
            
         (1)  Euroopa Parlamendi ja nõukogu 5. juuni 2019. aasta määrus (EL) 2019/943, milles käsitletakse elektrienergia siseturgu (ELT 2019, L 158, lk 54).
      
         (2)  Komisjoni 24. juuli 2015. aasta määrus (EL) 2015/1222, millega kehtestatakse võimsuse jaotamise ja ülekoormuse juhtimise suunised (ELT 2015, L 197, lk 24).